**PONIŠTENJE JAVNOG KONKURSA ZA IMENOVANJE KANDIDATA ZA PREDSJEDNIKA I ČLANOVE NADZORNOG ODBORA ŠPD/ŠGD „ SREDNJOBOSANSKE ŠUME-ŠUME SREDIŠNJE BOSNE“ D.O.O. DONJI VAKUF**

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine" broj: 12/03, 34/03 i 65/13), Kantonalni ministar poljoprivrede, vodoprivrede i šumarstva SBK/KSB, objavljuje

**Poništenje javnog konkursa za imenovanje kandidata za predsjednika i članove Nadzornog odbora ŠPD/ŠGD »Srednjobosanske šume-Šume središnje Bosne“« d.o.o. Donji Vakuf i objava novog javnog konkursa**

Poništava se javni konkurs za imenovanje kandidata za predsjednika i članove Nadzornog odbora u ŠPD/ŠGD »Srednjobosanske šume-Šume središnje Bosne"« d.o.o. Donji Vakuf, objavljen u „Službenim novinama Federacije Bosne i Hercegovine", broj 54/21 od 09.07.2021 i na web stranici Vlade Srednjobosanskog kantona: [www.sbk-ksb](http://www.sbk-ksb). gov.ba objavljen 01.07.2021. godine i ponovno raspisuje Javni konkurs.

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije BiH”, br. 12/03, 34/03 i 65/13), i člana 38. Zakona o šumama SBK/KSB („Službene novine SBK/KSB" broj: 5/14,12/15,8/16,7/18,14/20 i 1/23), Ministarstvo poljoprivrede, vodoprivrede i šumarstva SBK/KSB, ponovno objavljuje

**JAVNI KONKURS**

**ZA IMENOVANJE KANDIDATA ZA PREDSJEDNIKA I ČLANOVE NADZORNOG ODBORA ŠUMSKOPRIVREDNOG DRUŠTVA/ŠUMSKOGOSPODARSKOG DRUŠTVA “ SREDNJOBOSANSKE ŠUME/ ŠUME SREDIŠNJE BOSNE" D.O.O.**

**DONJI VAKUF**

1. **Predmet Javnog oglasa**

Raspisuje se Javni konkurs za imenovanje kandidata za predsjednika i članove Nadzornog odbora Šumsko privrednog društva/Šumskogospodarskog društva “Srednjobosanske šume / Šume Središnje Bosne" d.o.o. Donji Vakuf( u daljem tekstu: društvo) i to:

predsjednik Nadzornog odbora društva - 1 član

članovi Nadzornog odbora društva - 4 člana

Predsjednika i članove Nadzornog odbora društva imenuje Skupština društva, na prijedlog Ministarstva i uz saglasnost Vlade Kantona.

1. **Opis pozicije**

Predsjednik i članovi Nadzornog odbora imaju odgovornosti i ovlaštenja i dužni su da postupaju u skladu sa odredbama Zakona o privrednim društvima (“Službene novine Federacije BiH", broj 81/15 i 75/21), Zakona o javnim preduzećima (“Službene novine Federacije BiH", broj 8/05, 8/08, 22/09 i 109/12 ) i drugim zakonima , propisima, Statutom društva i poslovnom etikom.

1. Mandat

Predsjednik Nadzornog odbora društva i članovi imenuje se na period od četiri godine.

Predsjednik i članovi Nadzornog odbora imaju pravo na naknadu za svoj rad, koja se utvrđuje posebnom Odlukom Vlade Srednjobosanskog kantona.

IV Uslovi za pozicije

(1) Za predsjednika i člana Nadzornog odbora društva može biti imenovan kandidat koji ispunjava sljedeće uslove:

1. da je državljanin Bosne i Hercegovine
2. daje stariji od 18,
3. da nije osuđivan za krivično djelo i za prekršaj nespojiv sa dužnošću Nadzornog odbora, pet godina od pravosnažnosti presude, isključujući vrijeme zatvorske kazne i da se protiv njega ne vodi krivični postupak,
4. da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine od dana objavljivanja upražnjene pozicije,
5. da se na tog kandidata ne odnosi član IX 1. Ustav Bosne i Hercegovine
6. da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti Federacije Bosne i Hercegovine (“Službene novine Federacije BiH“, broj 70/08),
7. da nije stariji od 65 na dan imenovanja ,

(2 ) Pored navedenih općih uslova, kandidat koji se imenuje za predsjednika i člana

Nadzornog odbora društva treba da ispunjava sljedeće posebne uslove:

1. da ima visoko stručnu spremu, odnosno visoko obrazovanje prvog, drugog i trećeg ciklusa bolonjskog sistema studiranja sa ostvarenih najmanje 180 ECTS bodova,
2. da ima najmanje tri godina iskustva u struci,
3. da posjeduje znanja i sposobnosti razumijevanja poslovnih izvještaja i poznavanje propisa koji se primjenjuju u radu i poslovanju društva,
4. da posjeduje sposobnost za savjesno, odlučno i odgovorno obavljanje povjerene funkcije,
5. da posjeduje sposobnost nepristrasnog donošenja odluka,
6. daje naklonjen timskom radu,
7. da ima pozitivne rezultate rada ostvarene tokom karijere
8. da nema privatni financijski interes u društvu,
9. da nije direkktor ili član Uprave ili Skupštine društva,
10. da nije član Skupštine, upravnog ili nadzornog odbora u drugom društvu, preduzeću ili instituciji.

Uz prijavu kandidati su dužni priložiti dokaze o ispunjavanju propisanih uslova i to:

1. kraću biografiju (CV), adresu i kontakt telefon,
2. izvod iz matične knjige rođenih,
3. uvjerenje o državljanstvu ili kopiju CIPS-ove lične karte ( ne starije o 6 mjeseci),
4. original ili ovjerenu kopiju diplome visoko stručne spreme odgovarajućeg stepena i smjera,
5. dokaz o prethodnom radu u kojem su ispoljene stručne, organizacijske i druge odgovarajuće radne sposobnosti,
6. uvjerenje o nekažnjavanju iz tačke c) Općih uslova, (uvjerenje od suda i potvrda od policijske stanice), ne starije od 3(tri) mjeseca,
7. izjavu kandidata potpisanu i ovjerenu od strane nadležnog organa o ispunjavanju uslova iz tačaka d,e i f Općih tačaka c,d i e Posebnih uslova navedenih u ovom konkursu,
8. certifikat da je kandidat prošao odgovarajuće usavršavanje u skladu sa Zakonom o privrednim društvima i Uredbom o usavršavanju predsjednika i članova nadzornih odbora i uprava privrednih društava sa učešćem državnog kapitala („Službene novine FBIH broj:71/09,33/10,23/11,83/11,2/13,80/13,48/15,60/16,88/17 i 19/22) odnosno ovjerenu izjavu kandidata da prihvata obavezu da usavršavanje obavi u roku od šest mjeseci.

Svi kandidati sa užim izborom bit će pozvani na intervju pred Komisijom za izbor i uz poziv će dobiti obrazac u kojem će iznijeti bilo koje pitanje koje bi moglo dovesti do sukoba interesa u slučaju da dođe do konačnog imenovanja. Bilo koji kandidat ili bilo koje drugo lice- član javnosti, može podnijeti prigovor na konačno imenovanje, ako postoje dokazi da u procesu imenovanja nisu ispoštovana pravila ili postupci utvrđeni zakonom.

Dokumenti koji se prilažu uz prijavu moraju biti originali ili ovjerene kopije.

Prijave sa svim traženim dokumentima treba dostaviti lično ili poštom na sljedeću adresu:

Srednjobosanski kanton

Ministarstvo poljoprivrede, vodoprivrede i šumarstva

Prnjavor 16A, 72270 Travnik

sa naznakom /‘Prijava na Javni konkurs za imenovanje kandidata za predsjednika i članove Nadzornog odbora Šumskoprivrednog društva/ Sumskogospodarskog društva “Srednjobosanske šume/ Šume Srednje Bosne „ d.o.o. Donji Vakuf.

Na poleđini koverte navesti ime i prezime pošiljaoca sa punom adresom stanovanja.

Oglas ostaje otvoren 15 (petnaest) dana od posljednjeg objavljivanja oglasa u dnevnom listu “Oslobođenje" i “Službenim novinama Federacije BiH“.

Nepotpune i neblagovremene prijave neće se razmatrati.

Broj:06-22-6009 /2023

Datum: 14.08.2023. godine